অন্যদিকে ১০ নং ইউনিয়নের পূর্ব হোসেনপুর গ্রামের আজিজার রহমান চৌধুরী ও তার ভাই মতিয়ার রহমান একই সাথে গুলি করে নির্মমভাবে হত্যা করে। চাঁচেয়া গ্রামের সহির উদ্দিন, দলাইকোঠা গ্রামের মোঃ শাহাবুদ্দিনকে বাড়ী থেকে ধরে নিয়ে যায় পাকসেনারা এবং পরদিন খয়েরপুকুর হাটের কাছে তাদেরকে নির্মমভাবে হত্যা করে। ‘ই’ কোম্পানি পার্বতীপুরের পাটিকাঘাট আনন্দবাজার নামক স্থানে গ্যারিলা ক্যাম্প স্থাপন করে। এখান থেকে মুক্তিযোদ্ধারা ভ্যালাগাছির রেল ব্রীজের কাছে পাহারারত পাক হানাদের উপর আক্রমন চালায়। পরে ভবানীপুর শাহগ্রাম রেল ব্রীজটি আক্রমন করে ১৬ জন রাজাকারকে আটক করে এবং ব্রীজটি ডিনামাইট দিয়ে উড়িয়ে দেওয়ায় ৭ দিন ট্রেন চলাচল বন্ধ থাকে। ক্রমান্নয়ে ট্রেনিং শেষে মুক্তিযোদ্ধারা বাংলাদেশে এসে পাকসেনাদের উপর বিভিন্ন দিকে আক্রমন চালাতে থাকে। মুক্তিযোদ্ধাদের প্রতিরোধের মুখে পার্বতীপুর এলাকা থেকে ১৫ ডিসেম্বর পাক হানাদার বাহিনীরা পালিয়ে গেলে পার্বতীপুর শত্র“ মুক্ত হয়। মুক্তিযোদ্ধাদের স্মৃতি স্বরূপ পার্বতীপুরে রেল স্টেশনের উত্তর দিকে ‘৭১ এর গণকবর এর পার্শে পরে পার্বতীপুরের সাবেক উপজেলা নির্বাহী অফিসার কল্লোল কুমার চক্রবর্তীর উদ্যোগে ও স্থানীয় সুধীজনের সহযোগিতায় বধ্যভূমি স্মৃতি সৌধ’ নির্মান করা হয়। আজ ১৫ ডিসেম্বর পার্বতীপুরবাসী ‘বধ্যভূমি স্মৃতি সৌধে’ পুস্প স্তবক অর্পনের মধ্য দিয়ে যথাযোগ্য মর্যাদায় পার্বতীপুর হানাদার মুক্ত দিবস পালিত হয়। -ডেস্ক